**SPrÁva o Účasti verejnosti**

**na Tvorbe právnych Predpisov**

Verejnosť bola o príprave návrhu zákona o elektronických komunikáciách informovaná prostredníctvom predbežnej informácie č. PI/2020/168 zverejnenej v informačnom systéme verejnej správy Slov-Lex od 31. 7. 2020 s termínom ukončenia možnosti zaslania vyjadrení do 7. 8. 2020. K uvedenej predbežnej informácii sa v termíne vyjadrila verejnosť v zastúpení vozidiel značky Mercedes-Benz, Mercedes-AMG a Smart a Ministerstvo obrany SR.

Návrh zákona bol predmetom rozsiahlych verejných diskusií so zástupcami sektora elektronických komunikácií. Ešte v roku 2019 sa uskutočnili sa tri semináre so zástupcami najväčších poskytovateľov elektronických komunikačných služieb vrátane podnikov spadajúcich do kategórie MSP. Návrh zákona bol formou cielenej konzultácie zaslaný na pripomienkovanie SOZ pôšt a telekomunikácií, Únii dopravy, pôšt a telekomunikácií a AZZZ, teda trom relevantným inštitúciám, ktoré zastrešujú tak podniky pôsobiace v sektore elektronických komunikácií, ako aj zamestnancov sektora a odbornej verejnosti.